



Želeli smo približati čudoviti svet narave in zapuščino naših prednikov svetu »sodobnih« učencev, da bi ga doživeli skozi fotografski- ali videoobjektiv, skozi obdelavo posnetkov, pripravo ustvarjalnih e-gradiv, ki bi jih lahko delili s svojimi vrstniki in na svojevrsten način doživljali naravne in kulturne posebnosti svojega okolja. S projektom želimo zagotoviti povezanost šol z lokalnim okoljem in povezanost v okviru mreže, želimo dodati svoj kamenček v bogat mozaik naše kulturne in naravne dediščine.

**V tem šolskem letu smo posebno pozornost namenili PRAZNIKOM in PRAZNOVANJEM.**

Po tematikah, vezanih na glasbo, stročnice, arhitekturo, domače obrti in kulinarično dediščino, se bomo v šol. l. 2021/22 dotaknili **PRAZNIKOV in PRAZNOVANJ**. . Šole vabimo, da poiščejo zanimivosti vezane na praznovanja in praznike (osebne, verske, državne), ki jih povežejo z navadami in običaji (oblačila, kulinarika, pregovori ipd.) in s pomočjo moderne IKT pripravijo prispevek (video, fotografski kolaž, PPT …), kjer bodo te zanimivosti predstavili. Pri tem lahko izkoristijo številne možnosti, da se povežejo z lokalnim okoljem (npr. muzeji, podeželska društva, babice in dedki …).

V letošnjem šolskem letu bomo projekt izvajali na daljavo. Šole bodo lahko dejavnosti izvedle v okviru pouka, dnevov dejavnosti (npr. kulturni dnevi) ali v okviru interesnih dejavnosti (npr. dramski ali likovni krožek, kuharske delavnice ipd.). S pripravo različnih e-gradiv pa se lahko tudi medpredmetno povežejo z interesno dejavnostjo računalništvo in izbirnim predmetom multimedija. Tako pripravljena gradiva, ki nam jih bodo poslali po e-pošti (platforma.raznolikosti@gmail.com), pa bomo objavili na naši platformi (<http://platforma.os-fokovci.si/>). Mentorjem sodelujočih šol bomo za pripravljene prispevke izdali tudi potrdila, ki jih bomo poslali po pošti, na naslov, ki ga bodo navedli v poročilu.

**V želji zbrati čimbolj raznoliko gradivo, vabimo šole, da sodelujejo tudi s prispevki na teme preteklih let (arhitektura, žita in stročnice, glasba, domače obrti), ki so predstavljene in opisane na »**[**Platformi raznolikosti**](http://www.os-fokovci.si/projekti/unesco-sola/nacionalni-projekt-os-fokovci/)**«, kjer so objavljena tudi vsa gradiva sodelujočih šol.**

**Cilji projekta:**

* ovrednotiti pomen naravne in kulturne dediščine za trajnostni razvoj in to dediščino približati mladim na njim zanimiv način ter na ta način **ozaveščati zavedanje o kulturni raznolikosti in sprejemanju le-te**;
* vzpostaviti večjo povezanost šol z lokalnim okoljem in **povezanost v okviru mreže**;
* preko spoznavanja kulturne dediščine **ozaveščati pomen ohranjanja običajev povezanih s praznovanji**, preko tega pa **opozarjati kulturno raznolikost**;
* preko delavnic se povezati z lokalnim okoljem in spodbujati **medgeneracijsko sodelovanje**;
* z **izdelavo avdio-vizualnih gradiv**, ki bodo nastala kot rezultat aktivnosti in jih bomo objavili na že pripravljeni platformi, pa **spodbujati izobraževanje na področju informacijsko-komunikacijske tehnologije**.

**ČASOVNICA:**

* **Prijava projekta preko prijavnice, ki bo objavljena na strani projekta (**[**http://www.os-fokovci.si/projekti/unesco-sola/nacionalni-projekt-os-fokovci/**](http://www.os-fokovci.si/projekti/unesco-sola/nacionalni-projekt-os-fokovci/) **do 23. 4. 2021, prijavnico pošljete na naslov platforma.raznolikosti@gmail.com.**
* **Pošiljanje poročila, ki bo objavljeno na spletni strani projekta, in gradiv do 22. 6. 2022, na naslov platforma.raznolikosti@gmail.com.**
* **Poslana gradiva pa bomo objavili na platformi do 31. 8. 2022.**
* **Mentorjem bomo izdali potrdila o sodelovanju do 31. 8. 2022.**

Koordinatorica nacionalnega projekta: Ravnateljica:

Silvija Sambt Suzana Deutsch